Document ID: 32010D0618

SKLEP KOMISIJE
z dne 14. oktobra 2010
o zneskih, ki so bili preneseni iz nacionalnih podpornih programov v sektorju vina v shemo enotnega plačila, kot določa Uredba Sveta (ES) št. 1234/2007
(notificirano pod dokumentarno številko C(2010) 7042)
(Besedilo v angleškem, francoskem, grškem, malteškem in španskem jeziku je edino verodostojno)
(2010/618/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 103za Uredbe,
ob upoštevanju naslednjega:
(1)
Člen 103n Uredbe (ES) št. 1234/2007 določa, da so dodelitev razpoložljivih sredstev Skupnosti in proračunske omejitve za nacionalne podporne programe v sektorju vina določene v Prilogi Xb k navedeni uredbi.
(2)
Na podlagi člena 103o Uredbe (ES) št. 1234/2007 so nekatere države članice predvidele prenos sredstev v shemo enotnega plačila ali so naknadno spremenile svoje nacionalne podporne programe.
(3)
Člen 3 Uredbe Komisije (ES) št. 555/2008 (2) določa, da morajo države članice vsak naknaden prenos v shemo enotnega plačila priglasiti do 1. decembra pred koledarskim letom, v katerem se bo začela uporabljati.
(4)
Zaradi jasnosti in v skladu s členom 103za Uredbe (ES) št. 1234/2007 mora Komisija objaviti zneske, ki so jih zadevne države članice priglasile na podlagi členov 2 in 3 Uredbe (ES) št. 555/2008.
(5)
Ukrepi iz tega sklepa so skladni z mnenjem Upravljalnega odbora za skupno ureditev kmetijskih trgov -
SPREJELA NASLEDNJI SKLEP:
Člen 1
Zneski, ki so bili v proračunskih letih 2010-2013 preneseni iz nacionalnih podpornih programov v shemo enotnega plačila, so določeni v Prilogi k temu sklepu.
Člen 2
Ta sklep je naslovljen na Helensko republiko, Kraljevino Španijo, Veliko vojvodstvo Luksemburg, Republiko Malto ter Združeno kraljestvo Velika Britanija in Severna Irska.
V Bruslju, 14. oktobra 2010

Labels: 17
19
5
7
6